open-index/open-wikipedia-markdown huggingface dataset:
קארל שוורצנברג

שמאל|ממוזער|250px|קארל שוורצנברג, 2015
**קארל יוהנס נפומוק יוזף נורברט פרידריך אנטוניוס וראטיסלאב מנה פון שוורצנברג** (בצ'כית: Karel Schwarzenberg; בגרמנית: Karl Johannes Nepomuk Josef Norbert Friedrich Antonius Wratislaw Mena von Schwarzenberg; ) היה בן אצולה ופוליטיקאי צ'כי. בתפקידו האחרון כיהן כשר החוץ של הרפובליקה הצ'כית.

## חייו
שוורצנברג נולד בפראג והוא נצר למשפחות האצולה שוורצנברג (מצד אביו) ופירסטנברג (מצד אמו). לאחר תחילת השלטון הקומוניסטי בצ'כוסלובקיה ב-1948, עברה משפחתו לאוסטריה. הוא למד משפטים באוניברסיטאות וינה, גראץ ומינכן, והחל מ-1965 החל לעסוק בניהול אחוזות באוסטריה ובבוואריה.

ב-1984 נבחר לכהן כנשיא ועדת הלסינקי לזכויות אדם. על פעילותו בוועדה קיבל ב-1989 את פרס זכויות האדם של מועצת אירופה, פרס שחלק עם לך ואלנסה. לאחר בחירתו של ואצלב האוול לנשיא צ'כוסלובקיה ב-1990 שימש כיועצו, עד שזה התפטר מתפקידו ב-1992. לאחר ההתפטרות, שב לעסוק בניהול אחוזות, הפעם במחוז דרום בוהמיה.

ב-2004 שב לחיים הפוליטיים, כשנבחר לכהן כסנטור כנציג מחוז הבחירה השישי של פראג, מטעם המפלגה הירוקה הצ'כית. הוא היה חבר בוועדת הסנאט לענייני האיחוד האירופי ובמשלחות הפרלמנט לנאט"ו ולמועצת אירופה. ב-2006 מונה ליו"ר ועדת החוץ והביטחון של הסנאט.

בשנת 2007 מונה שוורצנברג לשר החוץ בממשלתו של מירק טופולנק. נשיא צ'כיה, ואצלב קלאוס הביע באופן יוצא דופן התנגדות למינוי, בטענה שקשריו של שוורצנברג באוסטריה עלולים למנוע ממנו לייצג באופן ראוי את האינטרס הצ'כי. ראש הממשלה טופולנק עמד על כך שימונה, אך כפשרה, מונה שר החוץ היוצא, אלכסנדר וונדרה, לתפקיד סגן ראש הממשלה והשר לענייני האיחוד האירופי, בעוד שוורצנברג הופקד על יחסי החוץ של צ'כיה עם שאר העולם. ביקורת נוספת על מינויו נמתחה מתוך מפלגתו, לאחר שבתחילה הודיע שלא יישב בממשלה אחת עם השר לפיתוח אזורי, יז'י צ'ונק, שנחשד בשחיתות, אך בסופו של דבר נכנס לתפקידו, כדי למנוע את פירוק הקואליציה.

כשר חוץ, חתם שוורצנברג על הסכם עם קונדוליזה רייס, המאפשר הצבת מערכות הגנה מפני טילים ארוכי טווח על אדמת צ'כיה. בדצמבר 2008 הביע תמיכה בפעולות ישראל במבצע עופרת יצוקה. בשנת 2009 נפלה ממשלתו של טופולנק בהצבעת אי אמון, ושוורצנברג עזב את המשרד, אך הוא שב אליו כעבור שנה, עם ניצחונו של פטר נצ'אס בבחירות שנערכו ב-2010. שוורצנברג סיים את כהונתו השנייה כשר החוץ עם התפטרותו של פטר נצ'אס.

לאחר סיום כהונתו התמודד לנשיאות צ'כיה, אולם בפועל הפסיד את ההתמודדות לראש הממשלה הצ'כי לשעבר, מילוש זאמן.

### חייו האישיים
שוורצנברג נישא ב-1967 לתרזיה פון הארדג, ולשניים נולדו שלושה ילדים. הם התגרשו ב-1988 ונישאו מחדש ב-2008. שוורצברג החזיק גם באזרחות שווייצרית.

## קישורים חיצוניים

* 

* קארל שוורצנברג באתר משרד החוץ הצ'כי
* קארל שוורצנברג באתר prague.net

## הערות שוליים

קטגוריה:שרי החוץ של צ'כיה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:אבירי מסדר מלטה
קטגוריה:פוליטיקאים צ'כים
קטגוריה:צ'כים ממוצא גרמני
קטגוריה:מיליארדרים אירופאים
קטגוריה:מעוטרי אות האריה הלבן
קטגוריה:מקבלי עיטור מסדר ההצטיינות של הרפובליקה של פולין
קטגוריה:צ'כוסלובקים שנולדו ב-1937
קטגוריה:צ'כים שנפטרו ב-2023
בידזינה איוואנישווילי

**בּידזינָה איוואנישווילי** (בגאורגית: **ბიძინა ივანიშვილი**; עד לשנת 2011 נודע למשך שנים רבות בשם **בוריס איוואנישווילי**; נולד ב-18 בפברואר 1956 בגאורגיה) הוא איש עסקים ופוליטיקאי גאורגי שכיהן כראש ממשלת גאורגיה בשנים 2013-2012. הוא מייסד מפלגת "החלום הגאורגי" והוא אוליגרך, ובמרץ 2012 הוערך הונו על ידי "פורבס" בכ-6.4 מיליארד דולר.

## ביוגרפיה
בשנת 1980 הוא סיים לימודי כלכלה באוניברסיטת טביליסי ובשנת 1986 קיבל תואר דוקטור.

איוואנישווילי עשה את הונו הגדול בעסקאות בתחום הבנקאות והמתכת. המגזין "פורבס" תיאר את הדרך שעשה להגדלת הונו ב"קניית חברות שאף אחד לא רצה בהן, בעשרות מיליוני דולרים, כפי שעשו אוליגרכים אחרים, ומכירתן במיליארדים". את הונו ההתחלתי עשה בשנות השמונים על ידי ייבוא מחשבים וטלפונים עם חיוג צלילים, לרוסיה. מוצרים שהיו בזמנו מבוקשים מאוד ברוסיה.

את בניית האימפריה שלו הוא החל בשנות התשעים. יחד עם שותפו ויטלי מילקין, הקים איוואנישווילי את "רוסיסקי קרדיט בנק ברוסיה", שהוא הנכס הגדול ביותר שלו גם כיום. במהלך השנים מכר חברות ועסקים רבים שהצטברו אצלו במהלך הפרטת המדינה (רוסיה). את הפדיון השקיע בשוק המניות הרוסי. במהלך פעילותו השקיע במלונות, רשת חנויות דראגסטור הנקראות "דוקטור סטולטוב". הוא יזם פרויקט של הפיכת שטח של אחד המפעלים במרכז מוסקבה לקומפלקס בנייני מגורים יוקרתיים. בניית המבנים הראשונים בפרויקט זה צפויה להסתיים בשנת 2011/2012.

כיום הוא מתגורר בטביליסי שבגאורגיה. הוא הקים מפלגה חדשה, חלום גאורגי, והתמודד בראשותה בבחירות 2012. מ-25 באוקטובר 2012 עד 20 בנובמבר 2013 כיהן איוואנישווילי כראש ממשלת גאורגיה. בנובמבר 2013 ויתר על ראשות הממשלה לטובת שר הפנים איראקלי גריבאשוולי בן ה-32, שנתמך על ידיו.

בהמשך טען איוואנישווילי שעזב את החיים הפוליטיים, אולם למעשה שמר על השפעה פוליטית גגדולה על השלטון מאחורי הקלעים. 
ב-2018 חזר רשמית לפוליטיקה כיושב ראש המפלגה המובילה "החלום הגאורגי" וב-2021 מסר שוב שפורש. אך בשלהי 2023 עשה קמבק ונבחר ליושב ראש לשם כבוד של מפלגתו.   
 

### חייו הפרטיים
איוואנישווילי נשוי ואב לארבעה ילדים.

## קישורים חיצוניים

* 

* בוריס איוואנישווילי, אתר פורבס (2012) 
* 

קטגוריה:ראשי ממשלת גאורגיה
קטגוריה:אנשי עסקים גאורגים
קטגוריה:מיליארדרים אסייתים
קטגוריה:גאורגים שנולדו ב-1956
דומנאל דון

**דומנאל דון** (בגאלית סקוטית: **Domnall Donn** מת בשנת 696) היה מלך דאל ריאטה החל משנת 683 או 693 ועד פטירתו.

דומנאל היה בנו של קונאל קראנדומנה, אולם לא ברור אם מלך על דאל ריאטה כולה או שמא מלך רק על קנל נ'גבריין (שבט גבריין).

על פי "דברי ימי אלסטר" מת דומנאל בשנת 696, אולם לא מצוין תוארו. דומנאל מוזכר ב"דואן אלבאנאך" וכן מצוין כי מלך 13 שנים - דבר בלתי סביר. ייתכן ושלט במקביל לאחיו מאל דואין מק קונאל או ששלט שלוש שנים בלבד.

לאחר מותו עלה לשלטון פרכאר פוטה מקנל לואירן (שבט לואיירן). השליט הידוע הבא של שבט גבריין הוא אאוכאיד מק דומאנגארט.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-696
איתמר וילנר

**איתמר וילנר** (נולד ב-27 בינואר 1947) הוא פרופסור אמריטוס לכימיה באוניברסיטה העברית בירושלים, הנחשב לאחד המדענים המובילים בעולם בננוטכנולוגיה וביוננוטכנולוגיה בפרט. חתן פרס ישראל לחקר הכימיה לשנת 2002 וחתן פרס רוטשילד במדעי הכימיה לשנת 2008.

## ביוגרפיה
וילנר נולד בשנת 1947 בבוקרשט, רומניה לאלברט ויוהנה, ועלה עם משפחתו לארץ ב-1950. גדל בנס ציונה ולמד בתיכון דה שליט ברחובות. התגייס לחיל התותחנים ב-1968, והוא רס"ן במילואים.

בשנת 1968 קיבל תואר בוגר אוניברסיטה בכימיה ובפיזיקה מטעם האוניברסיטה העברית בירושלים. ב-1973 קיבל תואר מוסמך בכימיה מטעם אוניברסיטה זו. ב-1978 קיבל תואר דוקטור בכימיה.

ב-1997 התקבל כעמית האגודה האמריקנית לקידום המדע וב-2015 התמנה ליושב ראש החטיבה למדעי הטבע באקדמיה הישראלית למדעים.

נשוי לבלהה ואב לשתי בנות. סב ל-5 נכדים.

## מחקריו
רוב מחקריו מתמקדים באלקטרוניקה המולקולרית וביואלקטרוניקה. עבודתו המחקרית עוסקת בהרכבת מערכים מולקולריים, מאקרומולקולריים וביומולקולריים על-פני משטחים ובהפעלת המרכיבים הכימיים באמצעות אותות חשמליים ואותות אופטיים. הוא הצליח לפתח מערכות מולקולריות וביומולקולריות שהן כיום נדבך מרכזי של האלקטרוניקה והאופטואלקטרוניקה המולקולרית והביומולקולרית.

וילנר ביצע מחקר חלוצי וביסס מושגים וגישות יסודיות בתחום הביואלקטרוניקה. מחקריו בהפעלה חשמלית ואופטית של אנזימים, נוגדנים ו-DNA משמשים כלים בפיתוחים שונים. מחקרים אלה הציגו פתרונות מדעיים מקוריים להכנת ביוסנסורים חדשים. הוא פיתח טכניקות ליצירת מבנים מולקולריים עם תכונות כימיות שימושיות, לדוגמה: חיישנים רגישים שיכולים לגלות את כל הסוגים של חומרי הנפץ הקיימים. כמו כן, הצליח ליצור ארכיטקטורות מולקולריות הפועלות כמערכי חישה, כמכונות מולקולריות, כהתקנים אופטואלקטרוניים וכמערכות פוטוסינתטיות מלאכותיות ליצירת דלקים באמצעות אור שמש על ידי פענוח מנגנוני ההתארגנות של החומרים וקביעת התכונות הכימיות שלהם.

וילנר פרסם מאמרים מדעיים רבים. הוא שימש יועץ למשרד האנרגיה של ארצות הברית לבקרת פרויקטים של המחקר הבסיסי בנושא האנרגיה, וייצג את ישראל בגופים מדעיים שונים באירופה ובעולם.

## פרסים והוקרה
* 1986 - פרס ברגמן
* 1991 - דוקטור לשם כבוד של אוניברסיטת אוסקה ביפן
* 1993 - פרס קולטהוף, הטכניון, חיפה
* 1998 - פרס מקס פלאנק למחקר בינלאומי, גרמניה
* 2001 - פרס החברה הישראלית לכימיה
* 2002 - פרס ישראל לחקר הכימיה
* 2008 - פרס רוטשילד
* 2009- נבחר לאקדמיה הגרמנית הלאומית למדעים לאופולדינה
* 2013-ACS nano lectureship award

## קישורים חיצוניים

* 
* ביוגרפיה של איתמר וילנר, אתר פרס א.מ.ת
* פרסים והוקרה, אתר האוניברסיטה העברית בירושלים
* כרטיס אישי של איתמר וילנר, באתר האקדמיה הלאומית הישראלית למדעים
* 

## הערות שוליים

קטגוריה:זוכי פרס רוטשילד
קטגוריה:זוכי פרס ישראל לכימיה
קטגוריה:כימאים ישראלים
קטגוריה:ישראלים ילידי רומניה
קטגוריה:בוגרי תיכון דה שליט
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: כימיה
קטגוריה:חברי האקדמיה הלאומית הישראלית למדעים
קטגוריה:ישראלים שנולדו ב-1947
זוראן פלאניניץ'

**זוראן פלאניניץ** (בסרבו-קרואטית: **Zoran Planinić**; נולד ב-12 בספטמבר 1982 במוסטאר, בוסניה והרצוגבינה הסוציאליסטית, יוגוסלביה) הוא כדורסלן עבר קרואטי ממוצא בוסני, אשר שיחק בעמדות הרכז והקלע.

## קריירת מועדונים
זוראן פלאניניץ' החל לשחק במחלקת הנוער של דוברבה זאגרב. בגיל 17 הוביל את הקבוצה הבוגרת לחצי גמר הפלייאוף של הליגה הקרואטית בה הפסיד עם קבוצתו לציבונה זאגרב, הישג זה הוביל אותו להיבחר בסיום העונה לחמישיית העונה ולשחקן הצעיר של השנה בליגה הקרואטית.

שנה לאחר מכן, ציבונה זאגרב חשקה בשירותיו והחתימה אותו לשלוש עונות בעקבות הישגיו בעונה אשתקד וכן עקב יכולתו כנגדה בשלב חצי הגמר של משחקי הפלייאוף בליגה הקרואטית. 

פלאניניץ' השתלב היטב בציבונה זאגרב, והפך לאחד הרכזים והקלעים הטובים ביורוליג והציג יכולת טובה שהתבטאה פעמיים בזכייה באליפות קרואטיה ובגביע הקרואטי, ואף כן גם בזכייה בתואר השחקן המצטיין בליגה הקרואטית של עונת 2001/02.

בשנת 2003 פלאניניץ' נרשם לדראפט ה-NBA ונבחר במקום ה-22 הכללי על ידי הניו ג'רזי נטס שבה שיחק במשך שלוש עונות שבהן השיג ממוצעים של 4 נקודות, 1.4 ריבאונדים ו-1.1 אסיסטים למשחק. עקב מעמדו בקבוצה שהתבטא במיעוט דקות ובחוסר הזדמנויות לשחק החליט לסיים את דרכו בקבוצה וכן את קריירת ה-NBA שלו.

לאחר שבועות בודדים, פלאניניץ' חתם בקבוצה הספרדית טאו ויטוריה. הוא שותף באופן מלא במשחקיה, ונחשב לאחד משחקני המפתח של המועדון. הוא הוביל ביחד עם טיאגו ספליטר את טאו לפסגת הכדורסל הספרדי והאירופי כאשר זכה עימה באליפות ספרד, פעמיים בגביע הספרדי ובסופר קאפ הספרדי ולשתי העפלות רצופות לפיינל פור היורוליג.

ב-25 ביוני 2008, פלאניניץ' חתם ל-2 עונות עם צסק"א מוסקבה.

ב-17 ביוני 2010, פלאניניץ' חתם ל-2 עונות עם אופציה לעונה נוספת עם חימקי מוסקבה.

## נבחרת קרואטיה
פלאניניץ' חבר בסגל הנבחרת הלאומית של קרואטיה משנת 2001 מאז זומן לאליפות העולם לנבחרות צעירות, בה זכה עם נבחרתו במדליית הכסף. מאז, פלאניניץ' לקח חלק עם נבחרתו באליפות אירופה של 2005 ושל 2007.

## תארים
;ציבונה זאגרב
* אליפות הליגה הקרואטית: 2001/02, 2002/03
* הגביע הקרואטי: 2001/02, 2003/03

;טאו ויטוריה
* אליפות ספרד: 2007/08
* הגביע הספרדי: 2008
* הסופר קאפ הספרדי: 2007, 2008

## קישורים חיצוניים

## הערות שוליים

קטגוריה:כדורסלנים קרואטים
קטגוריה:כדורסלני נבחרת קרואטיה
קטגוריה:כדורסלני ציבונה זאגרב
קטגוריה:כדורסלני ניו ג'רזי נטס
קטגוריה:כדורסלני סאסקי בסקוניה
קטגוריה:כדורסלני צסק"א מוסקבה
קטגוריה:בחירות דראפט של ניו ג'רזי נטס
קטגוריה:קרואטים שנולדו ב-1982
גרנדל

**גרנדל** הוא דמות באפוס האנגלו-סקסוני ביאוולף (700–1000 לספירה). הוא אחד משלושת האנטגוניסטים של האפוס (יחד עם  ו). גרנדל מפחיד את כולם ב מלבד ביאוולף, שהורג גם אותו וגם את אמו.

## תיאורו ומוצאו
האפוס מכנה את גרנדל גם כיוטון וגם כת'ירס, סוגים של יצורים מהמיתולוגיה הגרמאנית הרחבה יותר. בה בעת הוא מתואר גם כצאצא של קין המקראי ו"יצור של חושך, גולה מאושר מקולל מהאל", כלומר נטוע גם במיתולוגיה הנוצרית. מהאפוס ניתן לראות שהוא הומנואיד, כלומר יצור בעל צורה אנושית, למרות שהוא אינו מתואר בבירור באפוס ולכן נותר נושא לוויכוח אקדמי. דמותו של גרנדל ותפקידו בסיפורו של ביאוולף היו נתונים למספר רב של פרשנויות מחדש ודמיונות מחדש. 

## סיפורו
גרנדל הוא דמות באפוס ביאוולף, שנשמר ב. גרנדל, המקולל כצאצאו של קין המקראי, יחד עם אלפים ויוטונים אחרים, לא יכול לשאת את קולות השירה המגיעים מדי לילה מ המפואר הנקרא האורוט שבנה המלך . הוא תוקף את האורוט מדי לילה במשך שתים עשרה שנים, והורג את יושביו עד שהם נאלצים לבסוף לנטוש אותו. כדי להוסיף לתיאורו המפלצתי, המשורר מפרט כיצד גרנדל אוכל את הגברים שהוא הורג, "כעת כשהוא יכול לקוות לאכול את שלו".

ביאוולף שומע על ההתקפות הללו ועוזב את ארץ הולדתו, , כדי להרוג את גרנדל. הוא מתקבל בחום על ידי המלך הרותגר, שעורך לכבודו משתה. לאחר מכן ביאוולף ולוחמיו שוכבים לישון באולם כדי להמתין למתקפה הבלתי נמנעת. 

גרנדל מסתובב מחוץ לבניין לזמן מה, מרגל אחרי הלוחמים שבתוכו. לאחר מכן הוא מבצע התקפה פתאומית. הלוחם הראשון שמצא גרנדל עדיין ישן, והוא תופס את האיש וזולל אותו. גרנדל תופס לוחם שני, אך מזועזע כאשר הלוחם תוקף בחזרה בכוח מפחיד. בעוד גרנדל מנסה להתרחק, המספר מגלה שביאוולף הוא אותו לוחם שני. ביאוולף לא משתמש בנשק ולא בשריון בקרב הזה. הוא גם לא מסתמך על חבריו ואין לו צורך בהם. הוא סומך על כך שהאל נתן לו כוח להביס את גרנדל, שהוא מאמין שהוא יריב האל. ביאוולף תולש את זרועו של גרנדל, ופוצע את היצור אנושות. 

גרנדל בורח אך מת במאורתו הביצתית. שם, ביאוולף מנהל מאוחר יותר קרב עז עם אמו של גרנדל, אותה הוא מנצח כשבידו חרב שמצא במאורה. אחרי מותה, ביאוולף מוצא את גופתו של גרנדל ועורף את ראשו, אותו הוא שומר כשלל מלחמה. לאחר מכן חוזר ביאוולף אל פני השטח ואל אנשיו ב"שעה התשיעית". הוא חוזר להאורוט, שם הרותגר מרעיף עליו מתנות.

## קישורים חיצוניים

## הערות שוליים

קטגוריה:יצורי כלאיים מיתולוגיים
מיכאל רויז

**מיכאל רויז** (ברוסית: **Михаил Ройз**, נולד ב-12 באוקטובר 1983 ברוסיה) הוא שחמטאי ישראלי בדרגת רב-אמן וחבר נבחרת ישראל.

רויז למד לשחק שחמט בגיל 7. כאשר היה בן 9 סיים במקום השני באליפות הלאומית בקטגוריה עד גיל 10. עלה לישראל בשנת 1995. השיג דרגת אמן בינלאומי ב-1999 בגיל 16, ודרגת רב-אמן ב-2003.

שיחק בלוח הרביעי של ישראל באולימפיאדת השחמט 2016, שהתקיימה בבאקו שבאזרבייג'ן.

רויז הוא גם מאמן שחמט. בין תלמידיו הבולטים הוא  אריאל ארנברג, בעל דרגת אמן בינלאומי.

## הישגים בולטים

רויז זכה במקום ראשון באליפות צה"ל בשנים 2002 ו-2003, מקום 1–3 בתחרות פתוחה באשדוד, 2004, 6-1 בתחרות פתוחה בציריך, 2004, 4-2 עם מיכאיל גורביץ' וויטלי גולוד (עם תוצאה 7 מ-9) בתחרות פתוחה בסן וינסנט, איטליה, 2004, 5-3 עם תוצאה 8 מ-10 בתחרות פתוחה בבנסקה, ספרד, 2005.

רויז זכה בתחרות שחמט מהיר בביל, 2006. בתחרות אמני גיברלטר ב-2007 הוא חלק את מקום 5, אחרי ולדימיר אקופיאן, אלכסנדר שרקשנקו, היקארו נקמורה ואמיל סוטובסקי.

רויז היה חלק מהנבחרת הלאומית בפלובדיב 2003 (מדליית כסף קבוצתית) ואליפות העולם לקבוצות בבאר שבע 2005.
ב-2005, עלה לגביע העולם, שם הפסיד בסיבוב הראשון לאלכסנדר מוטילב 1.5-0.5.

## באולימפיאדות השחמט
רויז ייצג את ישראל בשתי אולימפיאדות שחמט:

## מבחר תחרויות בהן השתתף
*אליפות ישראל בשחמט 2014
*אליפות ישראל בשחמט 2016

## קישורים חיצוניים

* 

* תוצאות רויז באולימפיאדות, באתר אולימפבייס 

קטגוריה:עולים בשנות ה-1990
קטגוריה:נציגי ישראל באולימפיאדת השחמט
קטגוריה:אלופי ישראל לנוער בשחמט
קטגוריה:אלופי צה"ל בשחמט
קטגוריה:רבי-אמנים ישראלים
קטגוריה:עסקני שחמט ישראלים
קטגוריה:מחברי ספרי שחמט ישראלים
קטגוריה:ישראלים ילידי ברית המועצות
קטגוריה:בוגרי תיכון מקיף ח' (ראשון לציון)
קטגוריה:ישראלים שנולדו ב-1983
ניקולה פקוביץ'

**ניקולה פקוביץ**' (בסרבית קרילית: **Никола Пековић**; נולד ב-3 בינואר 1986 בביילו פולה) הוא כדורסלן עבר מונטנגרי. גובהו 2.10 מטר. שיחק בעמדת הסנטר.

## קריירה
פקוביץ' החל את קריירת הכדורסל שלו בקבוצת הנערים של מועדון בודוצ'נוסט פודגוריצה בעונת . לאחר מכן החל לשחק בקבוצת KK אטלס בשנת 2002 ושיחק עבורה עד 2005; לאחר מכן עבר לפרטיזן בלגרד. עם פרטיזן, הוא זכה שלוש פעמים באליפות סרביה (ב-2006, 2007 ו-2008), פעמיים באליפות הליגה האדריאטית (ב-2007 ו-2008), ופעם אחת בגביע הסרבי ב-2008. הוא נבחר לתואר ה-MVP של הפיינל פור של הליגה האדריאטית ב-2008.

בקיץ 2008, פקוביץ' הצטרף למועדון היווני פנאתינייקוס. הוא חתם על חוזה לשלוש שנים במועדון שהוערך בשווי של 4 מיליון אירו בתשלום נטו.

פקוביץ' נבחר במקום ה-31 הכללי בדראפט ה-NBA 2008 בידי מינסוטה טימברוולבס.

ב-2005, כאשר שיחק עבור נבחרת סרביה ומונטנגרו עד גיל 21, הוא זכה במדליית ארד באליפות אירופה בכדורסל עד גיל 20 ברוסיה. באליפות אירופה עד גיל 20 2006 שנערכה באיזמיר, הוא זכה במדליית זהב עם נבחרתו הלאומית.

מאז הגעתו לבוגרים, פקוביץ' הוא חבר קבוע בסגל הנבחרת הלאומית של מונטנגרו הבוגרת.

ב -10 באוקטובר 2020 דווח כי פקוביץ' אושפז במצב קשה בבית החולים בפודגוריצה, מונטנגרו לאחר שנדבק בווירוס הקורונה.

## תארים
* מועדונים:
** אליפות סרביה (3): 2006, 2007, 2008
** הליגה האדריאטית (2): 2007, 2008
** הגביע הסרבי: 2008
* אישיים:
** MVP של פיינל פור הליגה האדריאטית: 2008
** חמישיית העונה השנייה ביורוליג: 2008
* נבחרת סרביה ומונטנגרו:
** אליפות אירופה עד גיל 20: 2005 (מקום שלישי), 2006

## סטטיסטיקת קריירה
נכון לסוף עונת 2016/17

### ביורוליג

### בעונה הסדירה ב-NBA

## קישורים חיצוניים

* פרופיל, באתר הליגה האדריאטית
* 

## הערות שוליים

קטגוריה:כדורסלני פנאתינאיקוס
קטגוריה:כדורסלני פרטיזן בלגרד
קטגוריה:כדורסלני מינסוטה טימברוולבס
קטגוריה:כדורסלנים מונטנגרים
קטגוריה:כדורסלני נבחרת מונטנגרו
קטגוריה:בחירות דראפט של מינסוטה טימברוולבס
קטגוריה:מונטנגרים שנולדו ב-1986
טניה ריימונד

**טניה ריימונד הלן כץ** (באנגלית: **Tania Raymonde Helen Katz**; נולדה ב-22 במרץ 1988) היא שחקנית אמריקאית ממוצא יהודי. היא ידועה בעיקר בזכות תפקידה בתור אלכס רוסו בסדרת הטלוויזיה "אבודים" ברשת ABC, ולאחר מכן בזכות הופעתה בתור בריטני גולד בסדרה "גוליית" בשירות פריים וידאו.

## ביוגרפיה
ריימונד נולדה בלוס אנג'לס, קליפורניה שבארצות הברית לאם (אן-מריה) קתולית, ולאב (ג'ון כץ) יהודי-אמריקאי, בן להורים יהודים מהגרים מפולין למדה בתיכון צרפתי בלוס אנג'לס, שם קיבלה את הבקאלור שלה (ההסמכה האקדמית שנדרשת לסטודנטים צרפתים).

## קריירה
בשנת 2000 קיבלה ריימונד את תפקידה הטלוויזיוני הראשון בסיטקום "מלקולם באמצע", בסדרה היא גילמה את סינטה סנדראס במשך ארבעה פרקים בשנים 2000–2002.

בשנת 2006, היא ערכה, כתבה וביימה סרט קצר שזכה בפרס בפסטיבל בינלאומי. ב-2007, היא השתתפה בקליפ לשיר "Won't Go Home Without You" של להקת מארון 5.

בשנת 2013 שיחקה בעיבוד מחדש לסרט האימה "המנסרים מטקסס".

בשנים 2006–2010 שיחקה בסדרת המתח והמסתורין "אבודים" של רשת ABC בתור אלכס רוסו.

בשנת 2020 כיכבה בסרט האימה "ים כחול עמוק 3", בתור ד"ר אמה קולינס.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אבודים
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאים ממוצא פולני-יהודי
קטגוריה:אמריקאיות ממוצא צרפתי
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
מבינוגיון

280px|ממוזער|טקסט הפתיחה של המבינוגיון כפי שמופיע בספר האדום של הרגסט.

**מבינוגיון** (בלועזית: **Mabinogion**) הוא ספר המכיל אוסף של 11 פנטזיות ולשיות שנערכו בימי הביניים; השם "מבינוגיון" עצמו הוא שם מודרני והוכנס לשימוש רק בשנת 1838 על ידי המתרגמת לאנגלית, שרלוט גֶסט.

הסיפורים מבוססים על מיתולוגיה קלטית טרום-נוצרית, סיפורי עם מהמאות החמישית והשישית לספירה ומסורות היסטוריות. כל הסיפורים מבוססים על מעשיות המוטמעות בתרבות הולשית.

הספר מבוסס על שני ספרים עתיקים יותר, המכונים "הספר הלבן של ריידרך" (*Llyfr Gwyn Rhydderch*), שנכתב סביב שנת 1350 ו"הספר האדום של הרגסט" (*Llyfr Coch Hergest*) שנכתב בשנים 1382–1410.

הסיפורים כוללים גרסאות מוקדמות לאגדות המלך ארתור ולסיפור המלך ליר.

הספר תורגם לאנגלית מודרנית על ידי ליידי שרלוט גסט וראה אור בשבעה כרכים בין 1838 ל-1845.

## ארבעת ענפי המבינוגיון
220px|ממוזער|גווידיון מביס את פרדרי, איור מ-1905.
* פול', נסיך דוואד (*Pwyll Pendefig Dyfed*) - סיפור הוריו של פרדרי (Pryderi), לידתו, חיו וההתמודדויות שלו.
* בראנוון, ביתו של ל'יר (*Branwen ferch Llŷr*) - סיפור הסובב בעיקר סביב נישואיה של ברנוואן למלך אירלנד.
* מנווידן, בנו של ל'יר (*Manawydan fab Llŷr*) - סיפור חזרתם של פרדרי ומנווידן הביתה.
* מאת', בנו של מאת'ונווי (*Math fab Mathonwy*) - סיפור המפגש והעימות של מאת' וגוודיאון (Gwydion) עם פרדרי.

## בתרבות

* הסופר לויד אלכסנדר ביסס את סדרת הספרים מחזור ארץ פרידיין על סיפורי המביונוגיון, ורבים מגיבוריו נושאים את שמות גיבורי המבינוגיון. 
* זוג העורבים ממצודת לונדון, בראן ובראנוון, נקראים על שם אח ואחות, שניים מהגיבורים המרכזיים במבינוגיון. 

## קישורים חיצוניים

* טקסט ה"מבינוגיון", ויקיציטוט
* יואל פרץ, מס"ע-מרכז סיפורי עם ופולקלור: מבינוגיון – האפוס הוולשי
* 

קטגוריה:מיתולוגיה קלטית
קטגוריה:ספרי פנטזיה
קטגוריה:ספרות ימי הביניים
קטגוריה:ספרות ולשית
עמרי רונן (שדרן רדיו)

**עמרי רונן** (נולד ב-11 בנובמבר 1978) הוא שדרן רדיו ישראלי.

## ביוגרפיה
רונן נולד וגדל באשקלון ולמד במגמת מוזיקה. ב-1997 התגייס לצה"ל, ושירת בגלי צה"ל. במהלך שירותו בתחנה, הושעה מספר פעמים, לאחר שנעדר משיעורי לשון של אבשלום קור ואף נרדם בשידור. עם זאת, המשיך רונן לשדר בתחנה גם לאחר שחרורו. במשך שנים הגיש את תוכנית המוזיקה היומית "הבחירות" בגלגלצ. בעבר הגיש את מצעדי המוזיקה השבועיים של גלגלצ. בעשור הראשון של המאה ה-21 הגיש מספר פעמים את מצעד הפזמונים הבינלאומי השנתי ואת מצעד הפזמונים העברי השנתי, לצדה של הדר מרקס. בתקופה בה שודר המצעד של גלגלצ בערוץ 3, שידר אותו לצדה של ימית סול. כן רשם הופעות טלוויזיוניות נוספות, כשהגיש פינות מוזיקה בערוץ 10, והצטרף לזמן קצר לתוכנית הנוער "אקזיט".

בסוף שנת 2009 הודיע רונן בראיון כי בכוונתו לסיים את תפקידו כשדר של המצעד השבועי בגלגלצ, אולם ימשיך בתפקידו בתוכנית היומית "הבחירות". לאחר שידור "מצעד העשור הבינלאומי" של גלגלצ ב-31 בדצמבר 2009, סיים רונן את תפקידו כשדר של המצעד השבועי, תפקיד אותו מילא כעשר שנים. את מקומו בשידור המצעד תפסה הדר מרקס.

ב-2010, לאחר 13 שנות שידור בגלי צה"ל ובגלגלצ, הודיע רונן על עזיבתו את התחנה הצבאית ועל הצטרפותו לרדיו תל אביב, שם הוא הגיש תוכנית יומית וכן משמש כעורך המוזיקלי הראשי של התחנה. ב-25 באפריל 2010 החל להגיש ברדיו תל אביב את התוכנית "חי מתל אביב", ביחד עם עופרי פרישקולניק. בנוסף, שימש כמנהל התוכניות של רדיו תל אביב, זאת במקביל לתפקידו כעורך המוזיקלי הראשי שלה.
במאי 2023 הצטרף לתחנת הרדיו eco99fm כשדרן בתוכנית צהריים יומית. 

לרונן תואר בפסיכולוגיה וניהול מאוניברסיטת תל אביב. בנוסף לעבודתו ברדיו, ניהל את פורטל תעשיית הקולנוע והטלוויזיה "קולנוען", וכן עוסק בקריינות פרסומות.

החל מ-2005 מדבב רונן את דמותו של תום בסרטוני אתר האינטרנט "בריינפופ".

## קישורים חיצוניים

* 

## הערות שוליים

קטגוריה:שדרני רדיו ישראלים
קטגוריה:חיילי גלי צה"ל
קטגוריה:קריינים ישראלים
קטגוריה:מדבבים ישראלים
קטגוריה:בוגרי אוניברסיטת תל אביב
קטגוריה:שדרני גלגלצ
קטגוריה:ישראלים שנולדו ב-1978
ווקר (פירושונים)

קטגוריה:שמות משפחה
קטגוריה:שמות משפחה אנגליים
קטגוריה:שמות משפחה לפי עיסוק
ג'וש צ'ילדרס

**ג'ושוע מאליק "ג'וש" צ'ילדרס** (באנגלית: **Joshua Malik "Josh" Childress**; נולד ב-20 ביוני 1983 בהארבור סיטי, קליפורניה שבארצות הברית) הוא כדורסלן עבר אמריקאי ששיחק בעמדות הקלע והסמול פורוורד.

## מהלך הקריירה
את הקריירה החל צ'ילדרס בתיכון מייפייר (Mayfair) בלייקווד, קליפורניה. לאחר מכן שיחק שלוש שנים באוניברסיטת סטנפורד, לאחריהן נרשם לדראפט ה-NBA ב-2004. בדראפט הוא נבחר במקום ה-6 על ידי קבוצת אטלנטה הוקס. זהו המיקום הגבוה ביותר בו נבחר שחקן מסטנפורד.

בעונתו הראשונה ב-NBA היה צ'ילדרס אחד משני הרוקי הבולטים באטלנטה, לצד ג'וש סמית'. בעונה זו דורג צ'ילדרס שלישי מבין הרוקי'ס בכמות הדאבל דאבל, אחרי אמקה אוקפור ודווייט הווארד.

ב-23 ביולי 2008 חתם צ'ילדרס על חוזה באולימפיאקוס בשווי 20 מיליון אירו לשלוש שנים (סכום השווה, בהכנסה נטו, לחוזה בסך 32.5 מיליון דולר ב-NBA, וגבוה מתקרת השכר המרבית המותרת ב-NBA לשחקן במעמדו של צילדרס). צ'ילדרס גם חתם על חוזה חסות עם חברת נייקי, הנותנת חסות גם לקבוצתו היוונית.
במהלך עונת 2008/2009 ביורוליג רשם צ'ילדרס במדי אולימפיאקוס ממוצעים של 8.8 נקודות, 4.6 כדורים חוזרים ו- 1.1 אסיסטים למשחק .

בסוף עונת 2010 עזב צ'ילדרס את אולימפיאקוס וחתם בפיניקס סאנס מליגת ה-NBA בה שיחק עד תום עונת 2011/2012.

ב-2012 שחררו הסאנס את צ'ילדרס כדי לפנות מקום בתקרת השכר ללואיס סקולה, כשב-13 בספטמבר באותה שנה הוא חתם בברוקלין נטס אך שוחרר ב-29 בדצמבר 2012.

ב-27 בספטמבר 2013 הוחתם על ידי הוושינגטון ויזארדס אך שוחרר ב-24 באוקטובר מן הקבוצה. ב-12 בנובמבר הוחתם צ'ילדרס על ידי הניו אורלינס פליקנס אך שוחרר ב-13 בדצמבר מן הקבוצה.

לקראת עונת 2013/2014 חתם בקבוצת סידני קינגס מליגת העל האוסטרלית, בה שיחק ברצף עד תום עונת 2015/2016.

ב-8 במרץ 2016 חתם בקבוצת טקסס לג'נדס מליגת הפיתוח של ה-NBA, במדיה רשם בכורה לאחר שלושה ימים בהפסד 113–115 לריו גרנדה ואלי וייפרס בו קלע 17 נקודות, לקח 7 ריבאונדים ו-3 חסימות ב-29 דקות משחק שבהן עלה כמחליף מהספסל. בסופו של דבר שיחק שמונה משחקים במדי הטקסס לג'נדס בהם קלע 12 נקודת בממוצע למשחק, לקח 6.5 ריבאונדים למשחק, מסר 1.6 אסיסטים וחטף 1.0 כדור למשחק.

בנובמבר 2016 חתם במועדון סאן-אן ניאופיניקס מליגת הכדורסל היפנית בה קלע 18.8 נקודות ולקח 9.5 ריבאונדים בממוצע למשחק.

ב-12 בספטמבר 2017 חתם במדי הדנבר נאגטס על חוזה לא מובטח לעונה אחת והצטרף אל מחנה קדם-העונה של הקבוצה. ב-12 באוקטובר 2017 שוחרר מן הקבוצה.

ב-21 באוקטובר 2017 חתם באדלייד 36' מליגת העל האוסטרלית. ב-13 בדצמבר 2018 שב לסאן-אן ניאופיניקס לעונה אחת, ולאחריה פרש מכדורסל.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלני אטלנטה הוקס
קטגוריה:כדורסלני אולימפיאקוס
קטגוריה:כדורסלני פיניקס סאנס
קטגוריה:כדורסלני ברוקלין נטס
קטגוריה:כדורסלני וושינגטון ויזארדס
קטגוריה:כדורסלני אוניברסיטת סטנפורד
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני סידני קינגס
קטגוריה:כדורסלני טקסס לג'נדס
קטגוריה:בחירות דראפט של אטלנטה הוקס
קטגוריה:כדורסלני ליגת ה-BIG3
קטגוריה:כדורסלני אדלייד 36'
קטגוריה:קליפורניה: כדורסלנים
קטגוריה:אמריקאים שנולדו ב-1983
אברהם חיים הלוי

**אברהם חיים הלוי** (1927 - 3 בנובמבר 2006) היה פרופסור בפקולטה לחקלאות, המזון ואיכות הסביבה באוניברסיטה העברית. חתן פרס ישראל בתחום החקלאות (ה'תשס"ב).

נולד בשנת 1927 בתל אביב. סבו היה הרב יוסף צבי הלוי, רבה של יפו אשר קבל את פרס ישראל בתחום הספרות תורנית (ה'תשי"ח), אמו היא דור שישי לראש"ז צורף.

בשנים 1950–1955 למד חקלאות וביולוגיה באוניברסיטה העברית, וב-1958 קיבל תואר דוקטור באוניברסיטה העברית. יסד ב-1963 בפקולטה לחקלאות של האוניברסיטה העברית ברחובות את המחלקה לפרחים והיה מנהלה במשך 22 שנה. זו הייתה גם תחילתו של ענף תעשיית הפרחים בארץ שמגלגל היום מאות אלפי דולרים בשנה.

נפטר ב-3 בנובמבר 2006  בגיל 79, והובא למנוחות בבית העלמין בחולון. 

## פרסים ואותות כבוד
* 1961 - פרסים של החברה האמריקנית של מדע ההורטיקולטורה
* 1964 - לפרסום הטוב ביותר בעיתון החברה
* 1983 - עמית של החברה האמריקנית למדעי ההורטיקולטורה
* 1986 - הקדשה של הכרך השמיני של Horticultural Reviews
* 1990 - פרס "מגשים ישראל היפה" ביום העצמאות, מטעם נשיא מדינת ישראל, חיים הרצוג
* 1999 - אות כבוד כמייסד ענף הפרחים בארץ מטעם איגוד מגדלי הפרחים וצמחי הנוי
* 1999 - חבר האקדמיה הנורווגית למדעים
* 2002 - פרס ישראל לחקלאות
* 2003 - דוקטור לשם כבוד מאוניברסיטת ווטרלו בקנדה

## קישורים חיצוניים
* 
* 

קטגוריה:זוכי פרס ישראל לחקלאות
קטגוריה:ישראל: חקלאות
קטגוריה:אנשי היישוב ילידי הארץ
קטגוריה:משפחת סלומון (הראש"ז)
קטגוריה:בוגרי האוניברסיטה העברית בירושלים: חקלאות
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:ישראלים שנולדו ב-1927
קטגוריה:ישראלים שנפטרו ב-2006
קטגוריה:אישים הקבורים בבית העלמין הדרום
אבי ארד

**אָבִי אָרָד** (באנגלית: **Avi Arad**; נולד ב-1 באוגוסט 1948) הוא מפיק ישראלי-אמריקאי, אשר ייסד את אולפני הסרטים של מארוול ובעבר גם שימש מנכ"ל ויו"ר החברה. בין סרטי הקומיקס המוכרים שהפיק: "ספיידרמן", "איירון מן", "אקס-מן", "הענק הירוק", "דרדוויל", "בלייד" ו"ארבעת המופלאים".

## ביוגרפיה
ארד נולד וגדל ברמת גן למשפחה של ניצולי השואה. לאחר שירותו הצבאי בצה"ל ופציעה במלחמת ששת הימים, היגר לארצות הברית, שם למד תעשייה וניהול באוניברסיטת הופסטרה שבלונג איילנד. בשנת 1972 קיבל תואר ראשון במנהל עסקים. במקביל עבד כמורה לעברית וכנהג משאית.

### קריירה
בתחילת שנות ה-70, עם סיום לימודיו, הגיע באופן מקרי לתעשיית הצעצועים, והחל לפתח צעצועים מקוריים עבור יצרנים מובילים. בעת שעבד כמעצב צעצועים בניו יורק, פגש לראשונה את איש העסקים הישראלי-אמריקאי יצחק פרלמוטר, שבאותה עת היה בתחילת דרכו ועסק במכירת צעצועים ומוצרי טיפוח, השניים התיידדו ואחר כך החלו לשתף פעולה בעסקים.

בשנת 1974 החל ארד להפיק קומדיות מצבים וסדרות אנימציה אמריקניות לטלוויזיה. בשנת 1990 שימש מפיק של מספר סדרות אנימציה, ובשנת 1992 הפיק את הסדרה אקס-מן עבור ערוץ הטלוויזיה האמריקני פוקס קידס.

בשנת 1996, עת עמדה חברת מארוול קומיקס על סף פשיטת רגל, הצליח ארד עם שותפו יצחק פרלמוטר, שהיה אז אחד הבעלים של רשת הצעצועים "Toy Biz" (לימים Marvel Toys), להשיג שליטה על החברה, לאחר שהצמד הגיש בעבורה הצעת רכש עוינת בהיקף של 320 מיליון דולר במזומן ולרכוש עבור רשת הצעצועים "Toy Biz" את הזכות הבלעדית לייצר את הצעצועים של ספיידרמן ושאר גיבורי מארוול. לאורך השנים השתתף בהפקת סרטי הקולנוע המצליחים של מארוול קומיקס, בהם סרטי "אקס-מן", סרטי "ספיידרמן" וסרטי "הענק הירוק". ארד מונה למנהל הקריאטיבי של מו"ל הקומיקס "מארוול אנטרפרייזס" והיו"ר ומנכ"ל של "אולפני מארוול", חברה שהקים בכדי להפיק את סרטי הקולנוע המבוססים על דמויות הקומיקס של החברה.

בשנת 2002 נקלעו ארד ופרלמוטר לסכסוך משפטי עם מייסד "מארוול" סטן לי, על תשלומי תמלוגים, שהוא טען שהם חייבים לו.

בשנת 2003 שיתף פעולה עם המפיק הישראלי ארנון מילצ'ן בהפקת סרט הקולנוע "דרדוויל", וב-2005 שבו להפקה משותפת גם בסרט ההמשך "אלקטרה".

ב-4 ביולי 2003 התאזרח ארד בארצות הברית.

בשנת 2006 התפטר מתפקידיו הבכירים באולפני מארוול שייסד, והפך למפיק סרטים עצמאי. במקביל המשיך ארד להפיק סרטים עבור אולפני מארוול, והקים חברת הפקות משלו בשם "אבי ארד הפקות" (Avi Arad Productions), שעוסקת במיזמים שהם עיבודים למשחקי מחשב פופולריים, ביניהם Mass Effect ומטאל גיר סוליד. במהלך 2008 היה ארד מעורב בהפקת הסרט "איירון מן". בדצמבר רכשה חברת וולט דיסני את מארוול תמורת כ-4.3 מיליארד דולר.

ב-2010 הפיק את "איירון מן 2". הוא היה מפיק שותף גם בסרט "ספיידרמן המופלא" שיצא ב-2012, ובסרט ההמשך, "ספיידרמן המופלא 2", שיצא ב-2014.

## פילמוגרפיה נבחרת

## ראו גם
* יצחק פרלמוטר

## קישורים חיצוניים

*  - ריאיון עם ארד
* 
* 

## הערות שוליים

קטגוריה:בוגרי אוניברסיטת הופסטרה
קטגוריה:מפיקי קולנוע ישראלים
קטגוריה:מהגרים מישראל לארצות הברית
קטגוריה:מעצבי צעצועים
קטגוריה:ישראלים שנולדו ב-1948
היינריך שיידמן

**היינריך שיידמן** (בגרמנית: **Heinrich Scheidemann**; סביבות 1596–1663) היה נגן עוגב ומלחין גרמני. שיידמן היה מלחין העוגב הנודע ביותר בצפון גרמניה מראשית המאה ה-17 עד מחציתה, שסגנון כתיבתו ומאפייניה היו אות מבשר ליצירתם של דיטריך בוקסטהודה ויוהאן סבסטיאן באך.

## ביוגרפיה
שיידמן נולד בווהרדן שבהולשטיין. אביו היה נגן עוגב הן בווהרדן והן בהמבורג וסביר להניח, שהיה מורו הראשון של היינריך. שיידמן למד אצל סוולינק באמסטרדם בשנים 1611 עד 1614, ונראה שהיה בין התלמידים שזכו להערכתו המיוחדת, כפי שאפשר להסיק מן הקאנון שסוולינק הקדיש לו לפני שובו לגרמניה. בשנת 1629, ואולי קודם לכן, עבד שיידמן בהמבורג כנגן עוגב בכנסיית קתרינה (קתריננקירשה), משרה שבה התמיד למשך יותר משלושים שנים, עד מותו בהמבורג בראשית 1663, במגפת הדבר שפרצה בעיר.

## מוזיקה והשפעה
שיידמן עשה לו שם כנגן עוגב ומלחין, כפי שמלמדת התפוצה הנרחבת של יצירותיו; כמות המוזיקה לעוגב ששרדה מיצירותיו של שיידמן עולה על זו של כל מלחין אחר בן זמנו. שלא כמלחינים גרמנים אחרים בראשית הבארוק, כמו פרטוריוס, שיץ, שיידט ושיין, שכולם כתבו ברוב הסוגות והסגנונות שרווחו אותם ימים, שיידמן כתב כמעט אך ורק מוזיקה לעוגב. שירים בודדים שרדו, כמו גם כמה יצירות לצ'מבלו, אבל אלה מגומדים לנוכח עשרות היצירות לעוגב, רבות מהן מרובות פרקים.

תרומתו הקיימת ועומדת של שיידמן לספרות העוגב, ולמוזיקת הבארוק בכלל, היא המוזיקה שכתב לכוראלים לותרניים, בשלושה סוגים כלליים: כתיבה כוראלית לקנטוס פירמוס, סוג מוקדם של כוראל פרלוד; כוראלים "מונודיים", חיקוי לסגנון המונודיה של אותם ימים - סולו ווקאלי מעל בסו קונטינואו - אבל לעוגב סולו; ופנטסיות כוראליות משוכללות, המצאה חדשה, מבוססת על סגנון המקלדת של סוולינק אבל עושה שימוש במלוא המשאבים של פיתוחי עוגב הבארוק הגרמני. נוסף לעיבודי הכוראלים שלו, כתב גם מגניפיקטים, הכתובים לא רק בחלקים אחדים אלא גם בצורה מחזורית, המייעדת אותם לשימוש ליטורגי לסירוגין עם המקהלה בתפילות הערבית, טכניקה של מבנה מוזיקלי רב-פרקים, שתחזור ותופיע שוב במלוא עוצמתה רק במאה ה-19. בין תלמידיו היו יוהאן אדם ריינקן, ממשיכו בכנסיית סנטה קתרינה בהמבורג ודיטריך בוקסטהודה.

## לקריאה נוספת

* Article "Heinrich Scheidemann, in *The New Grove Dictionary of Music and Musicians*, ed. Stanley Sadie. 20 vol. London, Macmillan Publishers Ltd., 1980. 
* Manfred Bukofzer, *Music in the Baroque Era*. New York, W.W. Norton & Co., 1947. 
* Pieter Dirksen, *Heinrich Scheidemann's Keyboard Music. Its Transmission, Style and Chronology*, Ashgate, Aldershot, 2007. 

* ערך "היינריך שיידמן" ב"מילון גרוב החדש למוזיקה ומוזיקאים" בעריכת סטנלי סיידי, כרך 20, לונדון, מקמילן 1980.
* מנפרד בוקופצר, "מוזיקה בתקופת הבארוק", ניו יורק, נורטון ושות' 1947
* פיטר דירקסן, "המוזיקה למקלדת של היינריך שיידמן, הנחלתה, סגנונה וסדר הזמנים שלה", אשגייט ואלדרשוט 2007

## קישורים חיצוניים

* 

קטגוריה:נגני עוגב גרמנים
קטגוריה:מלחינים גרמנים
קטגוריה:מלחינים מתקופת הבארוק
קטגוריה:מורים למוזיקה
קטגוריה:ילידי 1596
קטגוריה:נפטרים ב-1663
פרכאר פוטה

**פרכאר פוטה** (בגאלית סקוטית: **Ferchar Fota** - "פרכאר הגבוה"; נפטר בשנת 697) היה מלך דאל ריאטה החל משנת 696 ועד פטירתו.

ההיסטוריונים אינם יודעים בוודאות האם שלט פרכאר רק בקנל לואיירן (שבט לואיירן) או בממלכת דאל ריאטה כולה. 
אביו של פרכאר היה פרדאך מק פרגוסה.

פרכאר מוזכר לראשונה ב"דברי ימי טיגרנאך" בתיאור שנת 678 - בו הוביל את שבט לואיירן למלחמה והביס את הבריטונים בטירי. קרב זה מוזכר גם ב"דברי ימי אלסטר" אולם שמו של פרכאר אינו מוזכר בכרוניקה זו.

על פי "דברי ימי טיגרנאך" פרכאר נפטר בשנת 697.

משך שלטונו אינו ברור. על פי ה"דואן אלבאנאך" שלט פרכאר 21 שנים, אולם ייתכן שתקופה זו שלט על שבט לואיירן, ועלה לשלטון בדאל ריאטה רק לאחר מות קודמו - דומנל דון בשנת 696.

בכרוניקות מוזכרים שנים מבניו - אינבכלאך וסלבאך כמלכי דאל ריאטה, ומקבת' נחשב לאחד מצאצאיו.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-697
אל-חארית אבן ג'בלה

**אל-חארית אבן ג'בלה** (בערבית: **الحارث بن جبلة**, ביוונית: **Αρέθας**) היה מלך שבט ע'סאן, שבט ערבי קדם-אסלאמי שישב בגבולותיה המזרחיים של האימפריה הביזנטית. אל-חארית מלך בין השנים 569-529. 

אל-חארית תמך במלחמתם של הביזנטים באימפריה הסאסאנית וכאות הוקרה קיבל את התואר פטריקיוס בשנת 529 מהקיסר יוסטיניאנוס הראשון. 

אל-חארית היה נוצרי שהאמין במונופיזיטיזם הגורסת כי השילוש הקדוש הוא בעצם ישות אחת. דבר זה הוביל לקידומה של הכנסייה האורתודוקסית הסורית.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ערבים
קטגוריה:נפטרים ב-569
אאוכאיד מק דומאנגארט

**אאוכאיד מק דומאנגארט** (בגאלית סקוטית: **Eochaid mac Domangairt** - "אאוכאיד בנו של דומאנגארט"; נפטר בשנת 697 לערך) היה מלך דאל ריאטה בשנת 697.

אאוכאיד היה בנו של דומאנגארט מק דומנל וחבר קנל נגאבריין (שבט גבריין).

אאוכייד מוזכר ב"דואן אלבאנאך" כמלך דאל ריאטה, וכן בכרוניקות נוספות בהם הוא מכונה "ריאנאמייל" (שבור האף).

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-697
אינבכלאך מק פרכאר

**אינבכלאך מק פרכאר** (בגאלית סקוטית: **Ainbcellach mac Ferchair** - "אינבכלאך בנו של פרכאר"; מת ב-719) היה מלך דאל ריאטה החל משנת 697 ועד הדחתו בשנת 698. איינבכלאך היה בנו של פרכאר פוטה, וכונה "הטוב" ב"דואן אלבאנאך".

ההיסטוריונים חלוקים בשאלה האם מלך אינבכלאך על דאל ריאטה כולה או שמא היה מלך קנל לואיירן (שבט לואיירן) בלבד.

בשנת 698 הודח והוגלה לאירלנד. לא ברור כמה זמן שהה בגלות, וייתכן שהוגלה במהלך המאבק בין שבט לואיירן וקנל נגבריין (שבט גבריין) על השליטה בדאל ריאטה.

אינבכלאך שב לדאל ריאטה בספטמבר 719 ונהרג במהלך קרב נגד סלבאך בפינגלן (כנראה לוך פיין של ימינו).

בנו של אינבכלאך - מוירדאך מק אינבכלאך היה לימים מלך שבט לואיירן. וכן לימים השליטי מוריי (המורמרים של מוריי) טענו להיותם צאצאים של אינבכלאך.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-719
מאסטרס אולימפיה

**מאסטרס אולימפיה** (באנגלית: **Masters Olympia**) הייתה תחרות בינלאומית של פיתוח גוף שנערכה כל שנה על ידי הפדרציה הבינלאומית של פיתוח הגוף (IFBB). את התחרות הגה ג'ו ווידר בשנת 1994 כתחרות שבה יוכלו אלופים לשעבר (אלו שכבר זכו בתחרות היוקרתית מר אולימפיה) להמשיך להתחרות ברמות המקצועיות הגבוהות גם בשנים המאוחרות של חייהם. התחרות נערכה כל שנה עד 2003 (חוץ מב-1998) עד שהופסקה.

מאז התוכנית הומשכה למרות שכיום היא נקראת " IFBB Masters Professional World Championships" . בשנת 2006 התקיימה התחרות לראשונה בשם החדש ונערכה בניו יורק ב-15 באפריל. בתחרות ניצח בוב קיקרילו.

זוכי התחרות הם:
* 1994: רובי רובינסון
* 1995: סוני שמידט
* 1996: וינס טיילור
* 1997: וינס טיילור
* 1998: לא נערכה
* 1999: וינס טיילור
* 2000: וינס טיילור
* 2001: וינס טיילור
* 2002: דון יאנגבלוד
* 2003: קלוד גרואלקס

## קישורים חיצוניים
* תמונות מנצחי התחרות
* דף התחרות באתר מפתחי גוף

קטגוריה:תחרויות פיתוח גוף
מדיום (תקשור)

**מדיום** (מאנגלית: **Medium** – אמצעי, מתווך) הוא אדם הטוען או שטוענים עליו שהוא בעל יכולת לקלוט דברים הנסתרים מהחושים הרגילים, לכאורה באמצעות תפיסה על-חושית (חוש שישי) או כישורים רוחניים אחרים. השם "מדיום" משמש גם לתיאור אנשי במה וקוסמים שמשתמשים בטכניקות שונות כגון זריזות ידיים וקריאה קרה על מנת ליצור את הרושם כי הם מחזיקים ביכולות מסוג זה, אף כי אינם טוענים לכך. כמו כן, נעשה שימוש בשם זה לתיאור האמונה כי ביכולתו של המוח להשפיע על העולם הפיזי, ולתיאור אנשים שלטענתם מחזיקים ביכולות טלקנטיות (כגון אורי גלר).

בארצות הברית, האמונה בתופעת המדיומים היא תופעה נפוצה – לפי סקר גאלופ משנת 2005, 41% מהאמריקאים מאמינים בקיומה של תפיסה על-חושית. בכל רחבי ארצות הברית מתקיימת כיום תעשייה גדולה של מדיומים שמתעסקים במתן עצות ללקוחות בתשלום, אף על פי שרבים מפקפקים בכוחותיהם של המדיומים הללו וטוענים כי הם מבצעים מעשי הונאה או שמדובר באנשים הסובלים ממחשבות שווא.

הקהילה המדעית דוחה בכל תוקף טענות בדבר תפיסה על-חושית ויכולותיהם של המדיומים, והתופעה מוכרת כפסבדו-מדעית. עד היום לא נמצאה שום עדות נחרצת שמאמתת את קיום יכולותיהם של המדיומים. מחקר שהתבצע באמצעות סריקת מוח שפורסם בשנת 2008 מספק את הראיות החזקות ביותר עד היום על כך שתופעות על-חושיות אינן קיימות כלל.

בשנת 1988 האקדמיה הלאומית למדעים של ארצות הברית הפיקה דו"ח בנושא שהגיע למסקנה כי לא נמצאה שום הוכחה במחקרים המדעיים שנערכו לאורך 130 השנים לקיומן של תופעות פראפסיכולוגיות שונות.

## בתרבות הפופולרית
* בסרט "מזימות" של אלפרד היצ'קוק משנת 1976, ברברה האריס מגלמת דמות של מדיום מזויפת המגלה כוחות על טבעיים לקראת סוף הסרט.
* בסרט "החוש השישי" משנת 1999, משחק השחקן הילד היילי ג'ואל אוסמנט דמות של מדיום המסוגל לראות את רוחות המתים.
* בסרט "רוח רפאים" משנת 1990, משחקת וופי גולדברג דמות של מדיום שרלטנית המגלה כי יש לה כוחות אמתיים, וכי היא מסוגלת לתקשר עם סאם (פטריק סווייזי) המת.
* סדרת ספרי "אוד תומאס" מאת הסופר האמריקאי דין קונץ, מגוללת את קורותיו של צעיר אמריקאי בשם אוד הרואה את רוחותיהם של המתים ופותר בדרך זאת תעלומות בלשיות שונות.

## ראו גם
* נוכלות, שרלטן
* אחיזת עיניים, זריזות ידיים
* קסמי תקריב, קסמי קלפים
* סוגסטיה, שטיפת מוח
* פאראפסיכולוגיה, פסאודו-מדע

## קישורים חיצוניים

* 
* 

## הערות שוליים

קטגוריה:פאראפסיכולוגיה
קטגוריה:על-טבעי
קטגוריה:פסאודו-מדע
פיליפה מאנו

**פיליפה מאנו** (בצרפתית: **Philippe de Hainaut**, באנגלית: **Philippa of Hainault**; 24 ביוני 1311 – 15 באוגוסט 1369) הייתה אשתו של אדוארד השלישי, מלך אנגליה, ואחייניתו של פיליפ השישי, מלך צרפת.

## ביוגרפיה
פיליפה נולדה בעיר ולנסיין שברוזנות אנו (בימינו בתחומי חבל נור-פה דה קאלה שבצרפת). היא הייתה בתם של וילם הראשון, רוזן אנו ושל ז'אן מוולואה, רוזנת אנו, אחותו של פיליפ השישי, מלך צרפת. ב-24 בינואר 1328 בקתדרלה של יורק נישאה לאדוארד השלישי, מלך אנגליה, אחד עשר חודשים לאחר שעלה על כס המלכות.

היא ליוותה את אדוארד השלישי במלחמותיו נגד הסקוטים (1333) ונגד הצרפתים בפלנדריה (1338–1340). באוגוסט 1347, כאשר אדוארד השלישי כבש את העיר קאלה ועמד להוציא להורג שישה ממנהיגיה, פיליפה כרעה ברך בפניו והצליחה ברוב תחנוניה להניאו ממעשה זה. היא שימשה כעוצרת פעמים מספר כאשר אדוארד השלישי נעדר מן הממלכה, והתחבבה על נתיניה בשל טוב לבה ובשל התנהגותה האצילה.

פיליפה ילדה לאדוארד 14 ילדים, שאחדים מהם מתו בילדותם. בנה הבכור היה אדוארד, הנסיך השחור, שלחם לצד אביו בקרב קרסי (26 באוגוסט 1346).

פיליפה מתה בטירת וינדזור ב-1369 כתוצאה מבצקת, ונקברה במנזר וסטמינסטר.

ההיסטוריון ז'אן פרואסאר היה בן חסותה מ-1361 עד 1366.

## אילן יוחסין

## קישורים חיצוניים

* 
* 

קטגוריה:אישים הקבורים במנזר וסטמינסטר
קטגוריה:נשות מלכים אנגלים
קטגוריה:מסדר הבירית: אבירים וגבירות
קטגוריה:עוצרות
קטגוריה:מלכות רעיות מהמאה ה-14
קטגוריה:ילידי 1314
קטגוריה:נפטרים ב-1369
פרגוס מק אכדאך

**פרגוס מק אכדאך** (בגאלית סקוטית: **Ainbcellach mac Ferchair** - "פרגוס בנו של אכדאך"; מת בשנת 781) היה מלך דאל ריאטה החל משנת 778 ועד מותו.

פרגוס היה בנו של אאוכייד מק אכדאך, ואחיו של אייד פינד שמלך לפניו, אף שישנן כרוניקות המציינות כי הוא בנו של אייד (עמדה שאינה מקובלת כיום על ידי ההיסטוריונים).

על פי "דברי ימי אלסטר" מת פרגוס בשנת 781. לאחר מותו עלה לשלטון דונכוירכה.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-781
מר אמריקה של IFBB

[שמאל|ממוזער|200px|[לו פריגנו, זוכה התחרות בשנת 1973]]**מר אמריקה** (באנגלית: **IFBB Mr. America**) הייתה תחרות פיתוח גוף שנערכה על ידי הפדרציה הבינלאומית של פיתוח הגוף (IFBB). היא נערכה לראשונה בשנת 1949 ועם התמודדות ישירה עם תחרות מר אמריקה של AAU. אחרי התחרות החד-פעמית בשנת 1949 היא חזרה בשנת 1959 באופן קבוע.

התחרות נערכה בשם זה עד שנת 1977 כשניהולה עבר לאחריות ה"ועדה הלאומית לכושר" (NPC) ושמה שונה ל"התחרות הלאומית לפיתוח הגוף של NPC" התחרות החדשה מתקיימת משנת 1982 עד היום.

## קישורים חיצוניים
* 
*אתר פיתוח גוף

קטגוריה:תחרויות פיתוח גוף
ליאורה מינקה

**ליאורה מינקה** (נולדה ב-18 בדצמבר 1953) היא אשת ציבור ישראלית, שהייתה יושבת ראש תנועת אמונה בשנים 2001–2023.

## ביוגרפיה

מינקה היא בתם של איזי ושושנה פרום. אבי אמה משה דוב מגיד (1901–1963) היה יו"ר המפד"ל בתל אביב וחבר מועצת העיר מטעם המזרחי. אביו הרב קלמן מגיד היה רבן של הערים ארמיאנסק  בחצי האי קרים ושל קרוז' ווקשנה בליטא ואמו לאה בת ר' צבי הירש דניאלביץ הייתה מיוחסת לגאון מווילנה.

בוגרת בית הספר צייטלין. ריכזה סניף בני עקיבא בירושלים, ושירתה בצה"ל בנח"ל בהיאחזות אל על (כיום מושב אלי-עד) ברמת הגולן.

דוקטורנטית בחינוך ומפקחת במשרד החינוך לשעבר. ריכזה פרויקט טיפוח מנהיגות נוער, ומרצה בבית הספר לחינוך באוניברסיטת בר-אילן. שימשה גם כמרכזת לימודי תעודת ההוראה במכללת אשקלון.

הייתה נציגת המפד"ל במועצה הדתית בתל אביב, ובמועצת העיר תל אביב-יפו. כיהנה כחברת מועצת הנאמנות של התיאטרון הקאמרי ומאז 2022 משמשת כיו"ר הוועד המנהל של התיאטרון. בשנת 2001 נבחרה ליו"ר אמונה - תנועת האישה הדתית לאומית. מוקמה במקום ה-27 ברשימת המפד"ל בבחירות לכנסת השש עשרה (2003. לקראת הבחירות לכנסת השמונה עשרה (2009) מוקמה במקום השישי ברשימת "הבית היהודי", אך לא נבחרה לכנסת. מכהנת בוועד המנהל של מכללת שערי מדע ומשפט. כיהנה בוועד המנהל של היכל התרבות בתל אביב יפו. כותבת מאמרי פובליציסטיקה למוסף "המגזין" של העיתון מעריב השבוע.

## חיים אישיים

מינקה היא תושבת תל אביב-יפו, נשואה לשמואל מינקה ואם לארבעה. ביתה, תא"ל ד"ר הדס מינקה-ברנד, היא ראש מערך מדעי ההתנהגות.

## קישורים חיצוניים

* 
* 
* 
* ליאורה מינקה מתארחת בתוכנית "שעה של אנשים", רדיו גלי ישראל, 22 באוקטובר 2015

## הערות שוליים

קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:סגל מעריב השבוע
קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות בני עקיבא
קטגוריה:בוגרי בני עקיבא
קטגוריה:חברות מועצת העיר תל אביב-יפו
קטגוריה:חברי גרעיני נח"ל
קטגוריה:משפחת הגר"א
קטגוריה:עובדי משרד החינוך, התרבות והספורט
קטגוריה:פעילות הבית היהודי
קטגוריה:פעילי המפד"ל
קטגוריה:ציונות דתית: אנשי חינוך
קטגוריה:ראשי תנועת אמונה
קטגוריה:פעילי הבית היהודי
קטגוריה:חברי מועצת העיר תל אביב-יפו
קטגוריה:ישראליות שנולדו ב-1953
קטגוריה:ישראלים שנולדו ב-1953
סטיבנס

קטגוריה:שמות משפחה
קטגוריה:שמות משפחה המבוססים על השם סטפן
קטגוריה:שמות פרטיים
ארנולד קלאסיק

שמאל|250px|
**ארנולד קלאסיק** (באנגלית: **Arnold Classic**) היא תחרות פיתוח גוף שנתית הנערכת על ידי הפדרציה הבינלאומית של פיתוח הגוף (IFBB) שיוסדה על ידי ארנולד שוורצנגר וקרויה על שמו. התחרות מתקיימת בשלהי פברואר או בתחילת מרץ בקולומבוס שבאוהיו, ארצות הברית. התחרות הראשונה התקיימה ב-1989. 

בקרב מפתחי הגוף, נחשבת "ארנולד קלאסיק" לתחרות הרווחית ביותר, כשהפרס הראשון עומד על 130,000 דולר, רכב האמר, ושעון רולקס. תחרות "ארנולד קלאסיק" מתחרה עם "מר אולימפיה" מבחינת היוקרה והפופולריות. עם השנים הורחבה "ארנולד קלאסיק" לתחומים נוספים, כגון: יוגה, ריקוד, עידוד, קשתות, ועוד.

ארנולד קלאסיק כוללת שלוש תחרויות לנשים: "מיס אינטרנשיונל", "פיגר אינטרנשיונל", "פיטנס אינטרנשיונל".  

ברוב המקרים הייתה תחרות "ארנולד קלאסיק" צמודה ולעיתים רק נקודה או שתיים הפרידו בין המנצחים.

## זוכי התחרות
[שמאל|ממוזער|250px|[דקסטר ג'קסון, זוכה התחרות חמש פעמים]]

## לזוכות בתחרויות הנשים ראו
*זוכות מיס אינטרנשיונל
*זוכות פיגר אינטרנשיונל
*זוכות פיטנס אינטרנשיונל

## קישורים חיצוניים

* 
קטגוריה:פיתוח גוף
קטגוריה:תחרויות פיתוח גוף
קטגוריה:ארנולד שוורצנגר
אבוקסיס

**אַבּוּקְסִיס**, או **אַבֵּקָסִיס** (לעיתים **אביקסיס** ואף **אביקציץ**), הוא שם משפחה יהודי צפון-אפריקאי הנובע, ככל הנראה, מהמילה הערבית קסיס (קשיש בעברית) במשמעות של זקן השבט ו/או מנהיג רוחני.

בחינה של איות שם המשפחה על מצבות, כתובות וספרי קודש ממרוקו מראה שהשם המקורי הוא **אבי קציץ**, (צדי בערבית נהגת בקירוב לסמך), ולא "קסיס", שהוא כתיב שגוי על פי תעתיק השם בלועזית "Abecasiss". התואר "קסיס" (قسيس) בשפה הערבית משמעותו איש דת נוצרי, ומעולם לא היה נמצא בשימוש בקרב יהודים. 

שבט יהודי בשם "בני קציץ" (بنو القصيص) מאזור החיג'אז ידוע ממקורות ערביים, ייתכן שהשבט נדד לצפון אפריקה ואנדלוסיה אחרי גירוש יהודי החיג'אז בפקודת עומר אבן אל-ח'טאב במאה ה-7, ובני משפחת אביקציץ הם צאצאיו.

## הערות שוליים

קטגוריה:שמות משפחה ביהדות צפון אפריקה
קטגוריה:שמות משפחה טופונימיים
פיטנס אינטרנשיונל

**פיטנס אינטרנשיונל** (באנגלית: **Fitness International**, בתרגום חופשי: "כושר בינלאומי")
היא תחרות כושר חד שנתית לנשים שנערכת על ידי הפדרציה הבינלאומית של פיתוח הגוף. התחרות מתקיימת כל שנה כחלק מהתחרות ארנולד קלאסיק ונערכה לראשונה בשנת 1997. סוזי קורי מחזיקה במספר הרב ביותר של זכיות (4).

## זוכות התחרות
שמאל|ממוזער|190px|אדלה גרסיה, זוכת התחרות בשנים 2004 ו-2006

## ראו גם
*מיס אולימפיה
*מיס אינטרנשיונל
*פיגר אינטרנשיונל

קטגוריה:תחרויות פיתוח גוף
אייד פינד

**אייד מק אכדאך** המכונה **אייד פינד** (בגאלית סקוטית: **Ainbcellach mac Ferchair** - "אייד בנו של אכדאך"; 736 לערך -778) היה מלך דאל ריאטה החל משנת 768 ועד פטירתו. אייד היה בנו של אאוכייד מק אכדאך, צאצאו של דומנל ברק מקנל נגבריין (שבט נגבריין), וזכה לכיוני "פינד" ("הלבן").

כרוניקות מאוחרות מציינות את אייד כאבי סבו של קנת מקאלפין הנחשב לראשון מבין מלכי סקוטלנד. גנאלוגיה זו מיחס את קנת לאאוכייד - בנו של אייד. גניאולוגיות אלה הן מאוחרות, והיסטוריונים מייחסים להם דיוק מועט.

על פי "דברי ימי אלסטר", נערך בשנת 768 קרב בפורטריו בין אייד לבין קיניאוד הראשון מלך הפיקטים.
"דברי ימי ממלכת אירלנד" (מקור מאוחר ופחות מדויק) הקרב נערך בלנסטר והמנצח בו היה קנת ולא אייד.

"דברי ימי אלסטר, מציינים כי אייד נפטר בשנת 778, ולאחר פטירתו עלה לשלטון אחיו פרגוס מק אכדאך.

"דברי ימי מלכי אלבה" מזכירים את "חוקי אייד בן אאוכייד" - אשר נשארו בתוקפם עד שלטונו של דונלד מק אלפין מלך סקוטלנד. לא ידועה מהותם של חוקים אלה.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:ילידי 736
קטגוריה:נפטרים ב-778
פיגר אינטרנשיונל

**פיגר אינטרנשיונל** (באנגלית: **Figure International**, בתרגום חופשי: "גזרה בינלאומית") היא תחרות כושר חד שנתית לנשים שנערכת כל שנה על ידי הפדרציה הבינלאומית של פיתוח הגוף כחלק מהתחרות היוקרתית ארנולד קלאסיק ונערכה לראשונה בשנת 2003 (זאת הייתה תחרות הגזרה המקצועית הראשונה ב-IFBB). ג'ני ליין היא המתחרה שמחזיקה במרבית התארים (3 במספר).

## זוכות התחרות

## ראו גם
* מיס אולימפיה
* מיס אינטרנשיונל
* פיטנס אינטרנשיונל

קטגוריה:תחרויות פיתוח גוף
מיס אינטרנשיונל (פיתוח גוף)

**מיס אינטרנשיונל** (באנגלית: **Ms. International**) היא תחרות מקצועית למפתחות גוף שנערכת על ידי הפדרציה הבינלאומית של פיתוח הגוף (IFBB). מיס אינטרנשיונל נחשבת לרוב לתחרות השנייה ביוקרה למפתחות גוף (אחרי תחרות מיס אולימפיה). התחרות נערכה לראשונה בשנת 1986 ומאז נערכת כל שנה (חוץ משנת 1987). מאז שנת 1989 התחרות נערכת כחלק מהתחרות ארנולד קלאסיק.
בשנת 2000 נכנסו לתחרות קטגוריות משקל: משקל כבד ומשקל קל ומנצח כללי מבין השתיים. התחרות חזרה לפורמט הפתוח בשנת 2006. האישה שמחזיקה את מרבית התארים היא יאקסני אוריקן (4 תארים).

## זוכות התחרות

משנת 2000 עד שנת 2005 הוכרזו גם זוכות בקטגוריות משקל קל ומשקל כבד שמהן נבחרה הזוכה הכללית (בפועל זוכת הקטגוריה "משקל כבד" זכתה בתואר הכללי):

## ראו גם
*מיס אולימפיה
*פיגר אינטרנשיונל
*פיטנס אינטרנשיונל

## קישורים חיצוניים
* 
קטגוריה:תחרויות פיתוח גוף
קטגוריה:נשים בפיתוח גוף
שושנה (מחלה)

**שושנה** או **שושנה שוטה** (בלועזית: **אֶריזיפֶּלָס**, **אריסיפלס**) היא מחלה זיהומית חריפה בדֶרמיס. לרוב המחלה נגרמת על ידי חיידקי *[[Streptococcus pyogenes]]* או *[[Staphylococcus aureus]]*. התוצאה היא דלקת המתאפיינת בהתפשטות מתחת לרקמת שומן.

הלוקים במחלה מפתחים בדרך כלל תסמינים הכוללים חום גבוה, רעידות, צמרמורות, תשישות, כאבי ראש, הקאה וחולשה כללית בתוך 48 השעות שלאחר הזיהום הראשוני. נגע אדום בעור מתפשט במהירות ומופיע כפריחה אדמומית, נפוחה וחמה למגע. הזיהום עשוי להופיע בכל חלק בעור לרבות הפנים, הזרועות והרגליים, אך המיקום השכיח הוא השוקיים. רקמת שומן היא הרגישה ביותר לזיהום, ואזורים בפנים כגון מסביב לעיניים, אוזניים ולחיים. זיהום חוזר יכול לגרום לנפיחות כרונית.

הטיפול במחלה כולל מתן פומי של אנטיביוטיקה או תוך ורידי, בהתאם לחומרת המצב. תסמיני החולשה חולפים תוך יום או יומיים, ניתן לראות הקטנה של האזור הנגוע כשלושה ימים לאחר תחילת מתן האנטיביוטיקה. חלק חשוב בהחלמה הוא לשכב עם רגל מורמת (כחצי מטר) במשך 30 דקות 5 פעמים ביממה. החלמה מלאה של העור וירידת הנפיחות באזור - יכולים להימשך מספר שבועות. לעיתים ניתנת אנטיביוטיקה כטיפול פרופילקטי לאחר ההחלמה, אך לא בכל המקרים הדבר מונע הידבקות חוזרת. אם החולה סובל גם מעור סדוק ברגל - רצוי לטפל בכך ועל ידי זאת להקטין את סיכוני ההופעה החוזרת של המחלה.

## קישורים חיצוניים

* מחלות זיהומיות של העור -  באתר "מרכז הרופאים המומחים".
* תיאור (באנגלית) של המחלה כולל תמונות,healthinplainenglish
* צלוליטיס ואריזיפלס באתר שרותי בריאות כללית
* 

## הערות שוליים

קטגוריה:מחלות חיידקיות